dh-unibe/image-text_koenigsfelden-charters-post-1500 huggingface dataset:
Ich, Stoffel Bùrckhartt, ✳ bùrger zù Brùgg, ✳ beckhenn unnd thùn kùndt aller menigclich mit disem brieffe für mich
alle meinen erben und nochkomen, ✳ das ich eines stetten, vesten, ewigen und unwider riefflichen ✳ kaùffs, wie dann der inn
allen rechten und gerichten, ✳ aùch noch gewonheitten ✳ der landen aller krefftigist sein soll und beschechen mag, ✳ verkaùfft und
zù kaùffen geben hab ✳ und giib aùch hiemit zù kaùffen ✳ dem fromen, fürnemen, ersamen und wyssen heren Samiel Tilman, ✳ bùrger zù Bernn und der zeit hoffmeister zù Kuigsveldten, ✳ der dan aùch zù hannden des hoff Kuigsveldten in komen,
nùtzung unnd braùch semlichen kaùff angenomen und gethon hatt, ✳ namlichen ein zimlichen jùchartt ackhers, ✳ ligt an zwen stùck₎
zwischen dem graben am Siessen Bach unnd des Billanden ackhers, ✳ für frey, ledig eiigen und unversetzt. ✳ unnd ist diser
kaùff zù ganngen und beschechen umb dreyssig acht pfùndt Ergöuͤwer und diser lanndts werùng, ✳ dern ich, der verkeffer, ✳
von dem keffer ✳ also bar ✳ uszgericht, verniegt und bezaldt bin, ✳ sag der halben ich den gemeldten herrn keffer, der dan zù ✳
handen in namen des selben hoffs Kuigsveldten ✳ disen kaùff thoùn hatt, ✳ inne unnd alle nochkommende hoffmeister ✳ des obgedochten kaùff schillings ganntz qùit, frey, ledig unnd losz ✳ in krafft disz brieffs. ✳ also mag hinfüro gedachter keffer
oder ein jeder hoffmeister, ✳ der je zù zeitten alhie sein wirdt, ✳ mit irem erkaùfften àcher ✳ nach irm gfallen schallten, waldten,
nùtzen, niessen, praùchen, besetzen, ✳ besitzen, zù endtsetzen ✳ als mit andern ✳ des hoffs Kuigsveldten güettern, von menigclich₎
unverhindert ✳ unnd unbeckhimertt, ✳ dann ich, der verkeffer, ✳ für mich, alle meine erben und nochkomen ✳ hiemit solches ✳
verkaùffs ✳ unnd aller dern gerechtigkaitt ✳ gentzlichen verzigenn unnd begebenn habe, ✳ darvor mich oder meine erbenn
kein recht in stetten noch lanndtgericht freyen unnd schirmen soll, ✳ dan ich mich hiemit alles schirmes und behelffs
sampt dem rechten gemeiner verzeichnùng gentzlichen verzigen und begeben haben will, ✳ alles getrùwlich unnd ungevarlich. ✳ desz alles zù waren urckhùndt so hab ich, erst gemeldter verkeüffer, ✳ mit fleisz und ernst gebetten und erbettenn
den fromen, fürnemen und wyssen ✳ Balthaser Fùhslin, ✳ schùltheisz der statt Brùgg, meinen ginstigen, lieben herrn,
das er sein eigen insigel ✳ für mich und meine erben ( ✳ so ver ime und seinen erben àuch nochkomen onne schaden ✳ ) hieran
gehenckt hatt an disen brieff, der geben ist ✳ den acht zechenden tag may, noch Cristi gebùrtt gezeldt thùsent fünffhùndert
sechstzigkh unnd neün jarr. ✳
Konigsf. 961
koùff brieff umb ein jùcharten ackhers
von Stoffel Bùrckhartt vo Brùgg erkoùfft
Staatsarchiv
AARGAU
✳ K ✳
✳ B ✳ 7 ✳
Küngszveld₎
Nͦ✳ 7 ✳